Foto’s: Soldate sak toe op GoudstadDie Suid-Afrikaanse Weermag (SANW) het Vrydagoggend vroeg, ná die instelling van die 21 dae van afsondering weens die Covid-19-pandemie, landwyd begin met patrollering om wet en orde te handhaaf. Veiligheidsmagte het kort ná middernag mense op straat gewaarsku om hul ry te kry en teen dagbreek is daar al talle mense in die Johannesburgse middestad aangekeer. Só lyk die Goudstad nadat veiligheidsmagte daar ontplooi is: ŉ Soldaat in ŉ straat in Johannesburg se middestad kort ná die instelling van die algehele landswye afsondering van 21 dae. Veiligheidsmagte het direk ná middernag die strate begin patrolleer. (Foto: Jerome Delay, AP) SANW-lede op patrollie in die strate van Johannesburg se middestad. (Foto: Jerome Delay, AP) ŉ Polisiebeampte keer ŉ man in die Johannesburgse middestad aan wat vermoedelik nie gehou het by die regulasies van die tydperk van algehele landwye afsondering nie. (Foto: Jerome Delay, AP) Lede van die SANW en die polisie deursoek ŉ taxi nadat die bestuurder vermoedelik die beperkings van die 21 dae van afsondering oortree het. (Foto: Jerome Delay, AP) Lede van die SANW patrolleer die strate van Johannesburg tydens die algehele landwye tydperk van afsondering. (Foto: Jerome Delay, AP) SANW-lede in Johannesburg kort nadat die tydperk van algehele landswye afsondering Vrydagoggend in werking getree het. (Foto: Jerome Delay, AP) Polisielede word omring deur lede van die SANW in Johannesburg. (Foto: Jerome Delay, AP) ŉ Man wat in sy voertuig woon bekyk die veiligheidsmagte wat die strate van Johannesburg patrolleer. (foto: Jerome Delay, AP) ŉ Polisieman waarsku oortreders in die Johannesburg middestad. (Foto: Jerome Delay, AP) ŉ Man word gehelp nadat hy deur veiligheidsmagte verjaag is omdat hy beperkings van die 21 dae van afsondering oortree het. (Foto: Jerome Delay, AP) Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.